钦定古今图书集成/明伦汇编/宫闱典/第097卷 > 《册信成公主文》孙逖
## 钦定古今图书集成/明伦汇编/宫闱典/第097卷 > 《册信成公主文》孙逖

维开元二十五年，岁次丁丑，八月癸卯十五日丁巳，
皇帝若曰：“於戏！《易》著于归，《诗》称下嫁，所以正风化，厚
人伦也。咨尔信成公主，淑慎由衷，聪明形外。训以师
氏，颇详环珮之仪；修其妇功，更习纮𫄧之艺。日征先
近，年及有行。宜锡徽章，俾膺茂典。今遣使金紫光禄
大夫兵部尚书兼中书令集贤院学士修国史上柱”
国晋国公李林甫、副使中大夫守中书侍郎集贤院
学士徐安贞持节礼册。“尔其光昭阃德，弘长《国风》。无
怠厥心，永绥介福。可不慎欤！”